paragraph_text: Album prvjenac Live! snimka je prvog velikog koncerta koji su održali 1984. u Kulušiću, zagrebačkom koncertnom klubu u kojem su nastali mnogi albumi uživo poznatih sastava. Kao posebnost tog albuma ističe se skladba "Orange Blossom Special" u kojoj se pojavljuju tri domaće teme: zagorska ("Lepe ti je Zagorje zelene"), dalmatinska ("Dva Bracanina") i bosanska ("Bosno moja, divna, mila"). Njihov drugi album Country, izdan godinu dana kasnije uz obrade hitova, donio je i prvu autorsku pjesmu "Yugo Goes to Nashville". Na njemu su zabilježene i gošće, i to: Margita Stefanović iz Ekaterine Velike, te Vesna Srećković kao prateći vokal. Treći album Hat trick iz 1987. nastavio je stopama prethodnika, a novost je bio country prepjev pjesme "O Marijana" Dubrovačkih trubadura ("Oh Maryanne"). Godinu poslije izdali su drugi album uživo Dance All Night, a na petom albumu Plava trava zaborava iz 1990. mjesto su našle autorske skladbe autora poput Đorđa Novkovića, Zrinka Tutića i Rajka Dujmića.<ref>Jedina trava koja nikada neće biti zelena Objavljeno 15. travnja 2009., pristupljeno 4. ožujka 2018.